is is is sv is es es en is en is is is is is is is is is is is is is eo is en is is is is is is is is ca en en is is is is en is is is is is is is is en is is is is en is is is is is is is is en is is is is is is ca is is is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
október 2004 – Þörf – Vani – Líðan
Komið þið sæl kennarar sem aðrir
nú er illa komið fyrir forsætisráðherra vorum sem stigið hefur á stokk og talað um umtalsverðar launabætur tilhanda kennurum. Í fyrsta lagi gleymir hann að hann á að vera forætisráðherra þjóðarinnar allrar – ekki bara sumra og svo held ég að hann hafi e.t.v. bara betur setið við sinn keip og látið sem sér komi þessi deila ekkert við.
Mig langar til þess að benda ykkur á að hugsa um hvað er í raun og veru í boði.
Fyrir um tveimur árum var ljóst að kjarasamningur sem nú er unnið eftir gekk engan veginn upp og þá gafst strax tóm til þess að íhuga hvað hefði farið úrskeiðis og sveitarfélög rétt eins og kennarar hefðu þá átt að setjast á rökstóla og endurskoða málið – það var ekki gert og það verður heldur ekki gert þegar og ef þessi voðalegi pappír fer í gagnið sem Ásmundur lagði nafn sitt við og nefndur hefur verið miðlunarttillaga.
Ég er því lítt gynkeypt fyrir þessum 130 þús kr. sem okkur eru boðnar við samþykkt. Ég lít á þær sem sárabætur fyrir að ekki var samið í mars þegar menn hefðu átt að gera það. Mér finnast þær ekki nokkur plús í stöðunni og koma aldrei til með að lenda í vasa okkur. Helmingurinn fer í skatt og hinn helmingurinn fer í að vinna upp þá 10 daga sem við skuldum sveitarfélögunum. Mér þykir einhver 70 þús kall ekki merkilegt -því hitt lendir aftur hjá sveitarfélögunum og ríkinu.
Ég álít það mikið glappaskot að hafa tekið út pottinn – þó ég viti að Jóna Björk og fleiri séu mér algjörlega ósammála – mér finnst að kennarar eigi að eiga sér framgangskerfi eins og t.d. hjúkrunarkonur. Komið hefur á daginn að brottfall þeirra og krafan um það er stórkostlega kjaraskerðing – STÓRKOSTLEG, sem engan veginn vinnst upp á samningstímanum. Kjarabætur okkur sem erum 40 – 55 ára á samningstímanum fyrsta árið er um 5% launahækkun, og hin árin þrjú er um hreina tekjuskerðingu að ræða – og það enga smá. 1. ág. megum við allar búast við því að lækka verulega í launum.
Það er í raun algjörlega fáheyrt að það sé tilgreint í fylgigögnum með kjarasamningi að tekið sé fram að greitt sé fyrir yfirvinnu – að þau okkar sem viljum vinna 28 tíma í stað 26 fáum virkilega greitt fyrir það – já svo er nú komið að tilgreina þarf að kaup sé greitt til kennara. Segir e.t.v meira en mörg orð.
Ef enginn kjarasamningur væri í gildi næstu fjögur árin yrði mín eina hækkun á næsta ári þar sem ég verð 40 ára – en ég gef mér að ég haldi 4 launaflokkum út tímann – sú hækkun er um 11 000 krónur en þar sem Ásmundur af örlæti sínu og sveitarstjórnir vorar sem við kusum ætlar að bæta um betur og borga mér 14000 þús krónur í viðbót þannig að í maí 2008 verð ég ekki með 209 þús heldur 223 þús sem er náttúrulega ekkert annað en hneisa og móðgun. Ég hef heyrt að e.t.v. standi einhverjir launaflokkar eftir í pottinum – en það er ekkert sem neinu nemur í þessum útreikningum.
Ég skora á alla kennara og skólastjóra að fella þessa miðlunarttilögu og bjarga þar með kennarastéttinni frá ævarandi smán og þeim örlögum að verða jafnvel enn meiri láglaunastétt en nú þegar er.
Hugsið ykkur bara stöðuna ef þessi fjandi verður samþykktur – það yrði okkur til stórkostlegra skammar og til þess að aldrei yrði tekið mark á okkur framar. Til hvers að greiða með verkfalli ef þetta er það sem er í boði?
Hó og hí – skyldi þetta vera síðasti dagurinn í verkfalli – í bili?
Sú saga gengur á RUV að miðlunartillaga komi frá Ásmundi í dag sem gangi ívið lengra en tilboð sveitarfélaganna gerði fyrir helgina.
Ég er búin að vera að velta fyrir mér síðasta útspili sveitarfélaganna – og það eina reyndar sem hefur komið fyrir utan launanefndina, að hækka bara launin um 25% og vera ekkert að hringla í öðru og þann frasa að kennarar eigi bara að vinna frá 8-4 og ekkert vesen með það. Ekkert vesen með vinnutímaskilgreiningu. Ég er að verða svolítið þreytt á þessu stagli. Ekki veit ég hvenær kennarar vinni nema þá frá 8 – 4 – það er jú þá sem skólinn er og í kjölfarið þessi 9,14 sem skólastjóri ráðstafar og svo bætist náttúrulega við undirbúningstíminn. Þannig að kennari sem sinnir sínu starfi hreinlega hlýtur að vinna samasvarandi vinnutíma hvort sem undirbúningurinn fer fram um helgar, að kvöldi eða snemm morguns. Fólk þarf ekki að hafa nokkrar áhyggjur af slugsi kennara nú orðið – heldur hinu. Vinnuálaginu og kröfunum.
Þær eiga ekki eftir að minnka með árunum, þær hafa jú aukist ár frá ári og engin ástæða til þess að halda að svo verði ekki áfram. 25% launahækkun breytir engu um það. Vinnutíminn verður alveg eins svínslegur og yfirþyrmandi. Ég er með með tæpar 200 þús í laun sem þýðir að í lok samningstímans hef ég 250 þú sem þýðir að ég fæ útborgað í lok árs 2008 um 150 000 kr. Og ég á alveg eftir að vinna jafn mikið – jafnvel bara meira – því alltaf verða málin flóknari og flóknari. Er það ásættanlegt?
Sem sagt ég held að eina lausnin sé að gjörsamlega stokka þetta upp og hugsa upp á nýtt heila dæmið.
Ein hugmyndin sem ég hef er að þáttur stuðningsfulltrúa verði minnkaður og kennarar ráðnir í staðinn, án nokkurs dóms yfir þeim er við þau vanþakklátu störf starfa. Ég er ekki frá því að í árgang eins og þeim sem ég kenni kæmi sér betur að fá kennara inn á þeim launum sem stuðningsfulltrúarnir tveir fá og með honum ábyrgð og undirbúningstíma – sem svo bætist við vinnu sem sérkennari leggur fram og þannig má e.t.v. ná fram meiri stuðningi en með tveimur stuðningsfulltrúum. Mér finnst þetta amk vera hugmynd sem má skoða – og enn ítreka ég að ég er ekki að leggja dóm á fólkið sem sinnir stuðningi – öðru nær, heldur starfinu sem slíku – sem er hálfgert viðrini innan veggja skólanna. Lítt skilgreint og tvinnast illa saman við starf kennarans því ekki er ætlaður tími í þann pakka.
En aftur að tiltektinni,
250 þús eða jafnvel 300
Ég skil ekkert í þessum 250 þús meðallaunum sem ég er með. Ég þekki ekki einn einasta mann sem er með 250 þús í tekjur – skil ekkert í því hvernig þetta er fengið út. En það skiptir nú ekki máli – ég ætla að segja svoltið annað.
Ef ég er með 200 000 í kaup – svona tæplega, en fengi 50 þús í kauphækkun – yrði ég ánægð með það? Allt annað yrði óbreytt frá því sem það er – myndi þessi 50 þús bjarga mér í mínu starfi – líður mér betur og næ ég að sinna starfi mínu betur? Ég held ekki – en ætla að hugsa um það í nótt.
Formúla, verkfall og grænmeti
Hó hó hó – hér sé fjör. Það virðist vera alveg sama hvað ég hækka hér hitann – það er alltaf jafn kalt – held ég fari og geri aðra atrennu svei mér þá….
Hér sit ég og borða ab – létt með peru úti. Frekar lítið sætt verð ég að segja – en ágætt engu að síður – ekki nærri eins súrt og jarðaberin sem ég fékk mér sem ís með Dísu um helgina – þar hefði sko þurft sætuefni Drottinn minn.
Hér er annars allt og ekkert við það sama. Formúlan er búin – og það er nú svei mér gott. Ég horfði á keppnina af spólu – hef nú misst af tveimur mótum í beinni á nokkrum mánuðum. Ég er bara fegin að þetta leiðinda tímabil er búið og set traust mitt á að hið næsta verði betra – það verður amk flott að hafa þá montoya og kimi saman ef Whitmarsh og Dennis auk Newey skyldi nú takast að koma bílskrjóðnum í lag í tæka tíð.
Af verkfalli er það að segja að það hlýtur að fara að leyast – það styttist amk með hverjum deginum – má ekki segja að það lengist – það er of neikvætt fyrir viðkvæmar kennarasálir. Bútasúmur fer að verða fullafgreiddur, tiltekt farin að verða í meiralagi þreytandi og allt. En maður á að njóta líðandi stundar – sama hvernig hún er tilkomin.
Og svo er bara að éta svolítið grænmeti,
Það eru til foreldrar
Ja hérna hér – það eru til foreldrar í þessu landi sem geta látið í sér heyra á skeleggan hátt. Ég hef heyrt nokkrum sinnum í formanni heimilis og skóla og það þykir mér ekki vera sérlega velheppnaður málsvari þess félagsskapar. En í morgun talaði Gestur Einar á rás 2 við einhvern úr þeim samtökum sem tókst að koma málum betur frá sér. Hann er sem sagt búinn að fá nóg af verkfallinu…
Það var mikið að einhver alvöru rödd heyrðist sem tók á öllum þáttunum. Ég er alveg orðin standandi bit að það skuli ekki vera meiri þrýstingur frá foreldrum. Ég held að við Íslendingar séum alveg gaga í svona mótmæla eitthvað – það er svo mörgu skipt í flokka – ef þú ert sjálfstæðismaður þá ertu sammála öllu sem ríkisstjórnin gerir og ert því á móti kennurum – svo ekki sé nú minnst á Framsókn þar sem menn eru bara gerðir útlægir opinberlega. Ég er sko barasta búin að fá nóg af þessari lognmollu.
Það er ótrúlegt hvað kvef getur tekið úr manni baráttuandann. Mér hvorki gengur né rekur með neitt hér á þessu heimili. Allt í drasli, bútasaumurinn í volli, verkfallið orðið að neyðarástandi og allt…….
Það er ekkert gaman í verkfalli – það er áreiðanlegt. Hvorki fyrir kennara, foreldra, börn eða kennara með börn sem eru væntanlega foreldrar líka. Ég öfunda ekki kennara sem eru heima allan daginn með börnunum sínum vansælum af skóla og athafnaleysi – onei. Mínir krakkar eru þó komnir með kærustu og kærasta þannig að þeim leiðist ekki og svo er Fúsi nú betri en enginn fyrir Aðalstein. En mikið er þetta samt að verða rosalegt.
Það er þannig að ég var bara búin að vinna í nokkrar vikur á nýjum vinnustað og átti í fullu fangi með að fóta mig – reyndi hvað ég gat og fannst takast á köflum ágætlega til, en nú er ég búin að vera í margar vikur frá vinnu og verð væntanlega eitthvað enn í burtu frá þessu öllu saman og það fer mér ekkert sérlega vel að vera svona húsmóðir í verkfallinu. Ég er eiginlega búin að fá leið á því. En ég er líka búin að fá leið á þessu stappi gegn starfinu mínu. Ég er algjörlega gallhörð á því að fella samninginn ef hann verður eitthvað í líkingu við það sem hann var síðast – ég ætla að hlusta á allar efasemdarraddirnar og leggja svo kalt mat á allt saman. Ég læt ekki plata mig svona í annað sinn.
Og það þó við verðum farin að kenna einhvern tímann vegna undirritunar hans – þá skal ég samt fella hann……… ef hann er ekki nógu góður.
Og nú ætla ég að fara að bútasaumast,
Hér er allt við það sama…
Ég held ég sé alveg að klepera hér. Í dag er ég búin að liggja í bælinu í allan dag, alveg sannfærð um að ég sé afskaplega lasin. Ég reyndar sannfærðist um það í morgun þegar klínikdaman mín hringdi í morgun klukkan 9:15. Þá var ég enn sofandi – sem er ekki mjög algengt. Hún spurði mig hvort ég væri ekki til í að koma bara um hálf tíu í stólinn – ég sagðist nú ekki hafa neina brennandi löngun til þess en dreif mig nú samt. Kannski hef ég bara orðið veik af því að byrja daginn svona…. Tannlæknar eru ekki góðir svona með stírunum.
Annars er ég alveg að verða vitlaus hér í þessu verkfalli. Nú er Palli kominn heim og þá ruglast nú allt kerfið svoldið – og ég hef ekki náð mér almennilega á strik í bútasaumnum – en það kemur nú vonandi aftur. Ég er samt á því að ég sé alveg að gefast upp…
Unglingarnir mínir eru sem betur fer komnir með maka upp á arminn og svo bjargar Fúsi Aðalsteini en annars er ekki gott að vera unglingur nýfluttur í bæ og vera í löngu verkfalli. Ég held ég fari að taka hér upp einhverja stærðfræði og íslenskutíma – sem foreldri náttúruelga ekki sem kennari, en nú er þetta orðinn of langur tími.
Púff, við erum þó amk ekki á leið í skuldafangelsi – Palli reddaði því með glans í dag – og þar var ekki reiknað með launum 1. nóv – enda erum við í 10 daga skuld við sveitarfélögin – ja það fer nú reyndar eftir því hvernig dæmið er reiknað en hefðbundna leiðin er samt sú. Gott að við búum ekki í Kópavogi – þá hefðum við fengið gíróseðil í staðinn fyrir launaseðil, upp á þessa 10 daga.
En sem sagt – hér er allt mjög leiðinlegt – á köflum, en þó nokkuð gott líka.
p.s. Trítla virðist taka því vel að fá bara 1,5×2 töflur á dag – sem er heilli töflu minna en vant er. Við förum í góða göngu daglega og það hjálpar henni mjög mikið – og mér 😀
Bloggaðu hjá WordPress.com. eftir Automattic.